uric H 8.1 Chol 217 ครับ ขอสอบถามว่า เกี่ยวกับการรักษาที่ถูกต้อง ครับ ต้องทำอย่างไรบ้าง หากผมจะลองไปใช้วิธีรักษาแบบแผนจีน คือ สั่งซื้อยาจีนเป็นชุดแบบต้มมาดื่มกินแก้ ยูริค ไขมันในเลือดสูง จะมีผลอย่างไรบ้างครับ และตอนนี้ ผมได้ลองทานยาจีนมาต้มดื่ม ปรากฏว่า หัวใจเต้นแรง เป็นระยะ ๆ ครับ แต่ผมสามารถออกกำลังกายโดยวิ่งประมาณวันละ 4 - 5 กิโลเมตร ได้โดยไม่หยุดพักขณะวิ่ง ครับ และไม่เหนื่่อยด้วย อยากทราบอาการของการเต้นของหัวใจครับ เต้นแรงและบีบเป็นบางครั้ง ว่าหัวใจทำงานปกติหรือไม่ครับ และผมก็จะมีอาการก่อนไปตรวจสุขภาพ คือ จะมีแรงบีบคล้ายคลื่นดันขึ้นมาภายในร่างกายด้วยทำให้หายใจไม่ทั้่วท้องครับ อยากทราบครับ
สวัสดีค่ะ จากค่าเลือดที่ให้มานั้น มีค่าไขมันในเลือดสูงเล็กน้อย ซึ่งอาจจะต้องดูด้วยว่าประกอบไปด้วยไขมันในเลือดชนิดดีหรือเลวที่มีมาก และมีค่ากรดยูริคในเลือดสูงด้วยโดยการมีกรดยูริคในเลือดสูงนั้น มักจะสัมพันธ์กับโรคไขมันในเลือดสูง ความดันในเลือดสูง หรือเบาหวานด้วย ซึ่งอาจจะทำให้มีอาการปวดข้อ ข้ออักเสบชนิดเก๊าท์การรักษาภาวะกรดยูริคในเลือดสูงนั้น หากมีอาการปวดข้อร่วมด้วยบ่อย ๆจำเป็นต้องได้ยาลดกรดยูริคในเลือด หรือถ้ากรดยูริคสูงมาก เช่นเกิน 11 แม้ไม่มีอาการอะไรก็ควรได้ยาลดกรดยูริคในเลือดไม่แนะนำการซื้อสมุนไพรใดๆมาใช้เอง เพราะยาเหล่านี้อาจจะทำให้ไตเสื่อมได้ไวขึ้น ซึ่งการมีกรดยูริคในเลือดสูงนานๆก็ทำให้ไตเสื่อมได้อยู่แล้ว ควรออกกำลังกายสม่ำเสมอเท่าที่ทำไหว ถ้ามีอาการให้รีบนั่งพัก และควรรับประทานอาหารที่ดีต่อสุขภาพ งดการดื่มแอลกอฮอล์อย่างเด็ดขาดด้วยจะดีที่สุด และกลับไปติดตามอาการและตรวจเลือดประจำปีต่อเนื่อง